<classify> Huwenda mwanamuziki nyota wa Wasafi Classic Baby WCB, Harmonize anajaribu kuunda urafiki na mpizani mkubwa wa bosi wake Diamond Platinumz, Ali Kiba kufuatia hatua yake ya kum-follow kwenye mtandao wa Instagram. Kwa mujibu wa wadadisi wa masuala ya burudani, Staa aliyetamba kinoma noma na wimbo Kwangwaru, hakuwahi kum-follow nguli huyo wa muziki wa Bongo Fleva mwenye sauti ya kipekee. Haijabainika wazi ni lini Harmonize ali-mfollow nyota huyo ambaye ametamba na ngoma kibao ikiwemo Kadogo lakini kulingana na ukurasa huo inaoneka kuwa ame-mfollow hivi karibuni. Uamuzi huu wa Harmonize unaendelea kuthibitisha kuwa kuwa tetesi zilizopo kuwa yuko mbioni kuachana na lebo ya WCB, zinaweza kuwa na ukweli ndani yake, kwani hakuna msanii yeyote ndani kundi hilo ambaye anam-follow Ali Kiba kwenye Instagram. Ikumbukwe tu kwamba kumekuwa na uhasama mkubwa kati ya mashabiki wa WCB inayoongozwa na Diamond Platnumz dhidi ya wale wa Ali kiba, hivyo hatua hiyo ya Harmonize inazua maswali mengi sana. Kulikuwa na madai kuwa staa huyo alikuwa kwenye mchakato wa kuondoka Wasafi na kujishughulisha na kampuni yake ya Konde Gang. Katika mahojiano kadhaa na vyombo vya habari mbalimbali, Harmonize amekuwa akikanusha madai hayo huku akisisitiza kuwa kampuni hiyo ni kama familia yake. Nyota huyo huyo alikuwa ndiyo msanii wa kwanza kusajiliwa na Diamond chini ya lebo ya WCB ambayo kwa sasa ina nyota wengine kama Rayvanny, Lavalava, Mbosso na Queen Darleen. trending music  <topic>: BURUDANI 